Ottar Michelsen

Ottar Michelsen (født 1971) er norsk forsker og politiker. Han representerer SV i Bystyret i Trondheim og var vara fra 2007, og er fast representant fra 2011 og er leder i Trøndelag SV. Han var leder av Trondheim SV mellom 2009 og 2015. 

Michelsen var regionssekretær i Natur og Ungdom (NU) 1994 til 1995, fylkessekretær i Naturvernforbundet mellom 1996 og 1999 og prosjektleder i miljøheimevernet (senere Grønn Hverdag) i 1999. I periodene 1999-2003 og 2007 - 2013 var han også sentralstyremedlem i Naturvernforbundet og fra 1998 til 2009 var han sentralstyremedlem i Blekkulfs Miljødetektiver/Miljøagentene. 

Ottar Michelsen jobbet i perioden 1999-2014 som forsker ved NTNU med hovedfokus på miljøledelse og miljøregnskap i verdikjeder og har blant annet jobbet internasjonalt innen UNEP og SETAC sitt «Life Cycle Initiative» med problemstillinger rundt påvirkningen på biologisk mangfold fra endret arealbruk. Fra 2011 til 2014 var han koordinator for Program for industriell økologi ved NTNU. Michelsen jobbet som miljørådgiver ved NTNU med bla. ansvaret for å følge opp NTNUs miljøambisjon før han i 2019 ble ansatt som professor i miljøledelse. 

Michelsen har siden 2013 vært styreleder ved Teaterhuset Avant Garden/Rosendal Teater.

 Referanser 

 Eksterne lenker 
 Ottar Michelsen på Twitter
 Ottar Michelsen på Trondheim kommunes nettsider 
 Ottar Michelsen på NTNU sine nettsider

Kategori:SV-politikere i Sør-Trøndelag
Kategori:Personer fra Levanger kommune